Document ID: 31997R0994

ΚΑΝΟΝΙΣΜΟΣ (ΕΚ) αριθ. 994/97 ΤΗΣ ΕΠΙΤΡΟΠΗΣ της 3ης Ιουνίου 1997 περί τροποποίησης του κανονισμού (ΕΚ) αριθ. 763/97 για τη θέσπιση καθεστώτος ελέγχου των εισαγωγών νωπών βυσσίνων προερχόμενων από τις Δημοκρατίες της Βοσνίας-Ερζεγοβίνης, της Κροατίας και της πρώην Γιουγκοσλαβικής Δημοκρατίας της Μακεδονίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 70/97 του Συμβουλίου, της 20ής Δεκεμβρίου 1996, σχετικά με το καθεστώς που διέπει τις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, της Κροατίας και της πρώην Γιουγκοσλαβικής Δημοκρατίας της Μακεδονίας, καθώς και τις εισαγωγές οίνων καταγωγής Δημοκρατίας της Σλοβενίας (1), όπως τροποποιήθηκε από τον κανονισμό (ΕΚ) αριθ. 825/97 (2), και ιδίως το άρθρο 10,
Εκτιμώντας:
ότι ο κανονισμός (ΕΚ) αριθ. 825/97 διευρύνει στην Ομοσπονδιακή Δημοκρατία της Γιουγκοσλαβίας την εφαρμογή του καθεστώτος που ισχύει για τις εισαγωγές καταγωγής Βοσνίας-Ερζεγοβίνης, Κροατίας και πρώην Γιουγκοσλαβικής Δημοκρατίας της Μακεδονίας που ορίζεται από τον εν λόγω κανονισμό 7
ότι, όσον αφορά τα νωπά βύσσινα, οι λεπτομέρειες εφαρμογής του κανονισμού (ΕΚ) αριθ. 70/97 περιελήφθησαν στον κανονισμό (ΕΚ) αριθ. 763/97 της Επιτροπής (3) 7 ότι άρα, πρέπει να τροποποιηθεί ο κανονισμός (ΕΚ) αριθ. 763/97 ώστε να συμπεριληφθεί η Ομοσπονδιακή Δημοκρατία της Γιουγκοσλαβίας στον κατάλογο των τρίτων χωρών που αναφέρονται στον εν λόγω κανονισμό 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον τίτλο καθώς και στο άρθρο 1 του κανονισμού (ΕΚ) αριθ. 763/97, οι λέξεις «της Ομοσπονδιακής Δημοκρατίας της Γιουγκοσλαβίας» παρεμβάλλονται μετά τη λέξη «Κροατία».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Ιουνίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουνίου 1997.

Labels: 3
17
18